CELEX: 32014D0514
Language: ro
Date: 2014-07-31 00:00:00
Title: 2014/514/UE: Decizia de punere în aplicare a Comisiei din 31 iulie 2014 de autorizare a unui laborator din Republica Coreea pentru efectuarea de teste serologice de control al eficacității vaccinurilor antirabice [notificată cu numărul C(2014) 5352]  Text cu relevanță pentru SEE

2.8.2014   
            
            
               RO
            
            
               Jurnalul Oficial al Uniunii Europene
            
            
               L 231/11
            
         Decizia de punere în aplicare a Comisiei
   din 31 iulie 2014
   de autorizare a unui laborator din Republica Coreea pentru efectuarea de teste serologice de control al eficacității vaccinurilor antirabice
   
      
         [notificată cu numărul C(2014) 5352]
      
   
   (Text cu relevanță pentru SEE)
   
      (2014/514/UE)
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 2000/258/CE a Consiliului din 20 martie 2000 privind desemnarea unui institut specific responsabil cu stabilirea criteriilor necesare pentru standardizarea testelor serologice de control al eficacității vaccinurilor antirabice (1), în special articolul 3 alineatul (2),
   întrucât:
   
               (1)
            
            
               Decizia 2000/258/CE desemnează Agence française de sécurité sanitaire des aliments (AFSSA) din Nancy, Franța (care face parte începând cu 1 iulie 2010 din Agence nationale de sécurité sanitaire de l'alimentation, de l'environnement et du travail, ANSES), ca fiind institutul specific responsabil cu stabilirea criteriilor necesare pentru standardizarea testelor serologice de control al eficacității vaccinurilor antirabice.
            
         
               (2)
            
            
               Decizia respectivă prevede că ANSES trebuie să documenteze evaluarea laboratoarelor din țările terțe care au depus o cerere pentru a efectua teste serologice de control al eficacității vaccinurilor antirabice.
            
         
               (3)
            
            
               Autoritatea competentă din Republica Coreea a depus o cerere de aprobare a laboratorului KBNP, INC in Sinam-myeon, care este sprijinită de un raport de evaluare favorabil întocmit de ANSES pentru laboratorul respectiv la 16 septembrie 2013.
            
         
               (4)
            
            
               În urma raportului de evaluare nefavorabil întocmit de ANSES la 16 septembrie 2013, autorizația acordată laboratorului Komipharm International Co. Ltd in Siheung-si la 1 martie 2011 în conformitate cu Decizia 2000/258/CE a fost retrasă în conformitate cu Decizia 2010/436/UE a Comisiei (2).
            
         
               (5)
            
            
               Autoritatea competentă din Republica Coreea a depus o cerere de reautorizare a laboratorului Komipharm International Co. Ltd in Siheung-si care este susținută de un raport de evaluare favorabil întocmit pentru laborator de ANSES și datat 24 aprilie 2014.
            
         
               (6)
            
            
               Prin urmare, laboratoarele în cauză ar trebui să fie autorizate să efectueze teste serologice de control al eficacității vaccinurilor antirabice la câini, pisici și dihori domestici.
            
         
               (7)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   În conformitate cu articolul 3 alineatul (2) din Decizia 2000/258/CE, următoarele laboratoare sunt autorizate să efectueze teste serologice de control al eficacității vaccinurilor antirabice la câini, pisici și dihori domestici:
   
               (a)
            
            
               
                           KBNP, INC
                        
                     
                           235-9, Chusa-ro, Sinam-myeon
                        
                     
                           Yesan-gun, Chungcheongnam-do
                        
                     
                           Republica Coreea
                        
                     
         
               (b)
            
            
               
                           Komipharm International Co. Ltd
                        
                     
                           17 Gyeongje-ro,
                        
                     
                           Siheung-si, Gyeonggi-do,
                        
                     
                           429-848,
                        
                     
                           Republica Coreea
                        
                     
         Articolul 2
   Prezenta decizie se aplică începând cu 15 august 2014.
   Articolul 3
   Prezenta decizie se adresează statelor membre.
   
      Adoptată la Bruxelles, 31 iulie 2014.
      
         
            Pentru Comisie
         
         Tonio BORG
         
            Membru al Comisiei
         
      
   
   
      (1)  JO L 79, 30.3.2000, p. 40.
   
      (2)  Decizia 2010/436/UE a Comisiei din 9 august 2010 de punere în aplicare a Deciziei 2000/258/CE a Consiliului în ceea ce privește testele de aptitudini destinate menținerii autorizațiilor laboratoarelor de a efectua teste serologice de control al eficacității vaccinurilor antirabice (JO L 209, 10.8.2010, p. 19).